Renáta Tomanová

Renáta Tomanová (født 9. desember 1954, i Jindřichův Hradec, Tsjekkoslovakia) er en tsjekkisk tidligere tennisspiller som representerte Tsjekkoslovakia.

I 1976 spilte hun to Grand Slam-finaler i single, French Open og Australian Open. Hun tapte begge, til Sue Barker med 6-2, 0-6, 6-2 i French Open og til Evonne Goolagong Cawley med 6-2, 6-2 i Australian Open. Tomanová spilte også i doublefinalen for kvinner i Australian Open sammen med Lesley Turner Bowrey men de tapte til Goolagong og Helen Gourlay Cawley.

I 1978 vant hun sin eneste Grand Slam-turnering, i par med Betsy Nagelsen vant hun doubleturneringen i Australian Open. De beseiret Naoko Sato og Pam Whytcross med 7-5, 6-2 i finalen.

Grand Slam-titler 
  Australian Open:
 Double kvinner – 1978 (sammen med Betsy Nagelsen)

Referanser

Eksterne lenker 
 

Tsjekkiske tennisspillere
Personer fra Okres Jindřichův Hradec
Tsjekkoslovakiske tennisspillere